पाएं अपने शहर की ताज़ा ख़बरें और फ्री ई-पेपरडाउनलोड करें
हर तरफ कोरोना की ही चर्चा है। इस बीमारी ने लोगों में डर भर दिया है। मगर अक्सर अपने हौसलों की कुछ तस्वीरें इस बीमारी से लड़ने की ताकत दे जाती हैं। इस बार ये हौसला रायपुर के एक इंडोर स्टेडियम में बने कोविड अस्पताल से मिल रहा है। यहां मरीजों की उदासी दूर करने के लिए डॉक्टर्स उनके पास आए और गरबा सॉन्ग बजाकर डांस किया। महीला मरीज जो यहां कोरोना से जूझते हुए भर्ती की गईं थीं, चेहरे पर सुकून की मुस्कान लिए थिरकतीं नजर आईं। इस मोमेंट का वीडियो भी सामने आया है।
सकरात्मक सोच के साथ कोरोना को देंगे मात
इंडोर स्टेडियम में बने कोिवड हॉस्पीटल का जिम्मा रायपुर नगर निगम संभाले हुए है। इसे लेकर महापौर एजाज ढेबर ने कहा कि मैं भी वहां जाकर मरीजों से मिल रहा हूं। यहां मरीजों के इलाज के साथ मनोरंजन के बारे में भी ख्याल रखा जा रहा है। कोरोना जैसी बीमारी को सकारात्मकता की सोच के साथ, मात दी जा सकती है। डॉक्टर्स को भगवान का दूसरा रूप यूं ही नहीं कहते, संकट के इस कठिन दौर में बिना आराम किए लगातार कोरोना मरीजों का इलाज और उनकी देखभाल करने के साथ-साथ स्वास्थ्यकर्मी मरीजों को मानसिक तनाव से मुक्त कर उनका हौसला बढ़ा रहे हैं।
ये सुविधाएं हैं कोविड सेंटर में
इंडोर स्टेडियम में बने अस्पताल में 360 बेड लगे हैं। सरकार की तरफ से कहा गया कि स्टेडियम के अस्पताल को 4 दिन में तैयार किया गया है। स्टेडियम में ही ऑक्सीजन प्लांट स्थापित किया गया है। इस अस्थायी कोविड अस्पताल में ऑक्सीजन के साथ 286 बिस्तर तैयार किए गए हैं, इसके अलावा 74 आइसोलेशन बेड भी यहां उपलब्ध है। इनमें 219 बेड पर ऑक्सीजन कंसनट्रेटर लगाए गए हैं, जिसमें ऑक्सीजन के साथ ही साथ नेबुलाइजेशन की सुविधा होगी। इस अस्थायी कोविड अस्पताल में फिल्में, समाचार, TV, सीरियल कैरम व अन्य इंडोर गेम, वार्ड में इंटर काॅम और फ्री वाई-फाई का भी इंतजाम है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn